Държавен вестник, бр. 46, 2025 г., стр. 31

БРОЙ  46	
Д Ъ Р Ж А В Е Н  В Е С Т Н И К 	
СТР.  31   
индекс на Хирш 3, а за информатика поне 
8 научни статии в рецензирани списания, 
10 цитирания.
Медицински науки: 15 научни публикации, 
от които поне 10 научни статии в списания с 
импакт фактор или импакт ранг, индекс на 
Хирш 5, а за клинична и дентална медицина 
поне 15 научни публикации, от които поне 
8 научни статии в списания с импакт фактор 
или импакт ранг, индекс на Хирш 4.
Науки за земята: 15 научни публикации, 
от които поне 8 научни статии в списания с 
импакт фактор или импакт ранг, индекс на 
Хирш 4, а за география индекс на Хирш 3.
Обществени науки: 1 монография или 
15 научни публикации, 15 цитирания.
Селскостопански науки: 15 научни пуб­
ликации, от които поне 8 научни статии в 
рецензирани списания, 10 цитирания.
Технически науки: 15 научни публикации, 
от които поне 8 научни статии в рецензирани 
списания, 10 цитирания.
Физически науки: 15 научни публикации, 
от които поне 10 научни статии в списания 
с импакт фактор или импакт ранг, индекс 
на Хирш 4.
Химически науки: 15 научни публикации, 
от които поне 10 научни статии в списания 
с импакт фактор или импакт ранг, индекс 
на Хирш 5.
Хуманитарни науки: 1 монография или 
15 научни публикации, 15 цитирания.
4. Учените, които работят в интердисцип­
линарни области, могат да се включат във 
всички области, в които са компетентни, 
като една интердисциплинарна публикация 
може да бъде представена във всички научни 
области, за които се отнася.
5. Стойността на индекса на Хирш се 
отчита за всички научни публикации на 
учения, като са изключени самоцитирания­
та, по данни от Web of Science или Scopus 
(по-голямата от двете).
6. В броя научни публикации се включват:
а) публикации в научни списания с импакт 
фактор или импакт ранг;
б) публикации в научни списания без 
импакт фактор или импакт ранг, в които 
ръкописите се рецензират;
в) студии;
г) доклади от научни форуми, публикувани 
в пълен текст;
д) патенти.
7. Публикациите, заявени съгласно т. 6, 
трябва да могат да бъдат проверени от Фонда 
чрез базите данни Web of Science, Scopus, 
ERIH Plus или чрез официалните страници 
на издателствата на списанията или моно­
графиите или да бъдат доказани от авторите 
по друг начин.
8. В броя цитирания не се включват авто­
цитиранията на автора и другите съавтори 
на научната публикация.
3204
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
ДОГОВОРЕНОСТ
между правителството на Република Бъл­
гария и правителството на Федерална ре­
публика Германия за представителство в 
процеса по издаване на шенгенски визи за 
целите на транзита за определена категория 
лица в Република Турция
(Одобрена с Решение № 297 от 9 май 2025 г. 
на Министерския съвет. В сила от 30 май 
2025 г.)
Правителството на Република България 
и правителството на Федерална република 
Германия, 
наричани тук по-долу „страните“,
желаейки да укрепят приятелските отно­
шения между двете държави,
се споразумяха, както следва:
I. Федерална република Германия ще 
представлява Република България в Репуб­
лика Турция при обработката на заявления 
за издаване на шенгенски визи съгласно 
чл. 8, ал. 1 от Регламент (ЕО) № 810/2009 
на Европейския парламент и на Съвета от 
13 юли 2009 година за създаване на Визов 
кодекс на Общността (Визов кодекс).
II. Тази договореност за представителство 
ще се отнася само за следните категории 
лица: граждани на Република Турция, кои­
то, запазвайки обичайното си пребиваване 
в Република Турция, желаят да влязат на 
територията на ЕС, за период не повече от 
два месеца, с цел предоставяне на временни 
услуги като служители, наети от работодател, 
базиран в Турция. По-специално горното се 
отнася за кандидати за визи, турски граждани: